Diari Oficial de la Generalitat Valenciana


Sumari del DOGV 9384, del 15-07-2022 (2022/6712)

Extracte de la Resolució de 8 de juliol de 2022, de la Universitat Miguel Hernández d'Elx, per la qual s'aprova la convocatòria d'ajudes d'iniciació a la investigació 2022.
----------------------------------------------------------------------------------------------------------------------------------------------------------------------------

### Dades del document

Número de DOGV
:   9384

Data del DOGV
:   15-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6712


Data del document
:   08-07-2022

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 8 de juliol de 2022, de la Universitat Miguel Hernández d'Elx, per la qual s'aprova la convocatòria d'ajudes d'iniciació a la investigació 2022. [2022/6712]  
BDNS (identif.): 638585.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/638585  
  
Primer. Beneficiaris  
Poden ser sol·licitants d'aquestes ajudes els estudiants que hagen finalitzat els seus estudis de grau en el curs 2021/2022 i que acrediten estar matriculats o preinscrits en un màster oficial de la UMH per al curs 2022/2023. Tot això, abans que finalitze el termini establit per a presentar les sol·licituds d'aquesta convocatòria.  
També poden ser-ho els estudiants d'un màster oficial de la UMH que hagen finalitzat els seus estudis en el curs 2021/2022 o, no havent finalitzat, hagen superat el 80 % dels crèdits del seu pla d'estudis i que estiguen matriculats oficialment de la totalitat dels crèdits restants, així com estar admesos o preinscrits en un programa de doctorat per al curs 2022/2023. Tot això, abans que finalitze el termini establit per a presentar les sol·licituds d'aquesta convocatòria.  
Els tutors dels sol·licitants d'aquesta convocatòria han de ser doctors a temps complet, que siguen membres d'un grup d'investigació registrat en la UMH o que participen en un projecte vigent finançat pel Pla nacional d'R+D+I, la Generalitat Valenciana o la Comissió Europea, almenys, fins al 31 de desembre de 2022.  
S'adjudicarà només una ajuda per tutor.  
  
Segon. Objecte  
El propòsit d'aquesta convocatòria és donar a conéixer als estudiants interessats a iniciar una carrera investigadora en la Universitat Miguel Hernández d'Elx (UMH), les possibilitats que s'ofereixen en diferents àrees, així com el d'iniciar els beneficiaris en el coneixement dels problemes cientificotècnics d'actualitat i els mètodes utilitzats per a resoldre'ls.  
Es tracta d'un contracte d'investigació de tres mesos de duració per a col·laborar en tasques d'investigació en els projectes del tutor seleccionat desenvolupant les activitats que aquest li marque.  
  
Tercer. Bases reguladores  
https://boumh.umh.es/files/2022/07/RR\_01846\_2022.pdf  
  
Quarta. Quantia  
L'assignació pressupostària màxima de les ajudes que es concedeixen ascendeix a la quantitat total de 72.000,00 euros. La quantia total de cada ajuda serà de 3.600,00 euros bruts per a cadascuna de les 20 ajudes convocades.  
  
Cinqué. Termini de presentació de sol·licituds  
El termini de presentació de les sol·licituds va des de l'endemà de la publicació de la convocatòria en el DOGV fins al 26 de juliol de 2022 a les 23.59 hores. Finalitzat aquest termini no s'admetrà cap sol·licitud.  
  
  
Sisé. Altres dades  
Les ajudes es gaudiran durant l'any 2022, amb una dedicació de jornada completa, obligatòriament durant els mesos d'octubre, novembre i desembre, en el departament o institut universitari de la UMH a què es trobe adscrit el tutor del candidat.  
El beneficiari s'incorporarà al grup d'investigació a què pertanya el seu tutor i al departament o institut universitari d'investigació que haja avalat la sol·licitud.  
  
Elx, 8 de juliol de 2022.- El rector: Juan José Ruiz Martínez.